Иң киң таралғаны фрикцион тормоздар, тормоз эффектын булдырыу өсөн ышҡылыу көсө ҡулланыла, ышҡылыу көсө тәгәрмәстең металл өҫлөгөнә йәки тормоз дискыға ҡалыптарҙы баҫыуҙан барлыҡҡа килә. Тәүге поездарҙа тормоздарҙы махсус эшселәр — тормозсылар ҡул менән баҫа. Әммә был осраҡта тормозлауҙың һөҙөмтәһе эшселәрҙең физик көсөнә бәйле була, һәм эшләй башлау һөҙөмтәһе сағыштырмаса түбән ине. Шуға күрә әлеге ваҡытта ҡул тормоздары тик поезд туҡтап торғанда ғына ҡулланыла. 1869 йылда уҡ тормозлаусыларҙы ҡыҫылған һауа алмаштыра, ул компрессор агрегаттар тарафынан эшләнә һәм төп цистерналарҙа һаҡлана.